Naminis brėžius
Naminis brėžius (Steatoda grossa) – kilpininkų šeimos vorų rūšis, natūraliai paplitusi Europoje ir Azijoje, tačiau introdukuota ir kituose žemynuose. Dažniausiai aptinkama žmonių gyvenamoje aplinkoje, pastatų viduje. Lietuvoje gan retas. Vorų patelės 6–10 mm ilgio, kūnas tamsus, blizgus, pilvelis apvalus, turi kelias blyškesnes dėmes. Patinai smulkesni, 4–6 mm ilgio, kūnas šviesesnis ir margesnis. Minta vabzdžiais, kuriuos gaudo voratinkliais. Naminis brėžius vengia žmonių ir yra jiems nepavojingas, tačiau suspaustas gali gindamasis įkąsti.